Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: „A jogállamiság és jogbiztonság elvébõl fakadnak az eljárási garanciák. Ezek alapvetõ jelentõségûek az egyes jogintézmények mûködésének kiszámíthatósága szempontjából.” [11/1992. (III. 5.) AB határozat, ABH 1992, 77, 85.]
Paragraph Index: 472

2. Az Alkotmánybíróság elõször azokat az indítványokat vizsgálta, amelyek a Pp. 99. § (2) bekezdése, valamint — ezzel összefüggésben — az R. 9. § (1) és (4) bekezdése, továbbá a Pszr. ezekhez kapcsolódó 31. § (1) bekezdése alkotmányellenességének megállapítására és megsemmisítésére irányultak. A fent megjelölt rendelkezések a polgári eljárásban a bírósági iratok, mint hivatalos iratok kézbesítésére vonatkozó egyes eljárási szabályokat tartalmazzák. E szabályok a mondottak szerint a jogviták bíróság elõtti eljárásban való elbírálásának rendjén érvényesülõ jogszabályi vélelmet, jogkövetkezményeket állapítanak meg, amelynek lényege, hogy a bírósági eljárásban a bírósági iratokat a második eredménytelen kézbesítéstõl számított ötödik munkanapon kézbesítettnek kell tekinteni, ha azt a címzett a szolgáltató helyen nem vette át. A bírósági iratok közlésének nem csupán az érdemi határozatok esetében, és nem csupán a felek tekintetében van jogkövetkezménye, hanem más eljárási döntésekhez (pl. idézés), az eljárás más résztvevõihez (pl. tanú, szakértõ, védõ, meghatalmazott, jogi képviselõ) egyes eljárási jogok gyakorlásához, illetve eljárási cselekményekhez (pl. keresetlevél kézbesítése) fûzõdõen is. A bírói úthoz való alapvetõ jog értelmében mindenkinek joga van ahhoz, hogy valamely perben a jogait és kötelességeit a törvény által felállított független és pártatlan bíróság igazságos és nyilvános tárgyaláson bírálja el. Az Alkotmánybíróság a bírósághoz fordulás jogával kapcsolatban egy korábbi ügyben kimondotta, hogy az Alkotmány 57. § (1) bekezdése alapján mindenkit alanyi jog illet meg arra, hogy jogait független és pártatlan bíróság elõtt érvényesítse, és hogy a bírósági eljárásban a fél pozíciójában szerepelhessen (930/B/1994. AB határozat, ABH 1996, 502., 505.). Egy másik döntésben az Alkotmánybíróság abból indult ki, hogy a polgári perben a felek pozíciójának egyensúlyát

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes